*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2020.gada \_\_\_.\_\_\_\_\_\_\_\_\_\_ |

.§

**Informatīvais ziņojums**

**„Par nodokļu piemērošanu autoratlīdzību saņēmējiem”**

**TA-**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (...)

1. Pieņemt zināšanai iesniegto informatīvo ziņojumu.
2. Finanšu ministrijai, lai īstenotu risinājumu, kas paredz ar 2021.gada 1.jūliju atteikties no līdzšinējās nodokļu piemērošanas kārtības autoratlīdzību saņēmējiem, veikt likumā „Par iedzīvotāju ienākuma nodokli” šādas izmaiņas, kas paredz, ka autoratlīdzības saņēmējs var:
	1. no 2021.gada 1.jūlija līdz 2021.gada 31.decembrim:
		1. maksāt iedzīvotāju ienākuma nodokli no autoratlīdzības, nereģistrējot saimniecisko darbību. Ienākuma izmaksātājs, nepiemēro attaisnoto izdevumu normu, ietur iedzīvotāju ienākuma nodokli, piemērojot šādu likmi: apgrozījumam līdz 25 000 *euro* – 25 procentu likmi, apgrozījumam, kas pārsniedz 25 000 *euro* – 40 procentu likmi. No autoratlīdzības ieturētā iedzīvotāju ienākuma nodokļa ieņēmumi tiek sadalīti šādi: iedzīvotāju ienākuma nodokļa ieņēmumi – 20 procenti, valsts sociālās apdrošināšanas obligātās iemaksas – 80 procenti. Šādi ieturētais iedzīvotāju ienākuma nodoklis no autoratlīdzības netiek summēts ar citiem iedzīvotāju ienākuma nodokļa ieņēmumiem un tam nepiemēro likumā noteiktos atskaitījumus (neapliekamo minimumu, atvieglojumus, attaisnotos izdevumus). Ja taksācijas gada laikā iedzīvotāju ienākuma nodokļa maksātājs (autoratlīdzības saņēmējs) kopā saņem autoratlīdzību, kas pārsniedz 25 000 *euro* gadā, no vairākiem ienākuma izmaksātājiem, autoratlīdzības saņēmējs trūkstošo iedzīvotāju ienākuma nodokli piemaksā rezumējošā kārtībā, iesniedzot gada ienākumu deklarāciju; vai
		2. reģistrēt saimniecisko darbību un pats maksāt iedzīvotāju ienākuma nodokli un valsts sociālās apdrošināšanas obligātās iemaksas kā saimnieciskās darbības veicējs no saimnieciskās darbības rezultātā gūtā ienākuma. Nodokļa maksātājiem, kas gūst saimnieciskās darbības ieņēmumus no zinātnes, literatūras un mākslas darbu radīšanas, kā arī par atklājumiem, izgudrojumiem un no rūpniecisko paraugu radīšanas, attiecībā uz minētajiem ieņēmumiem pastāv izvēles iespēja piemērot saimnieciskās darbības izdevumus uz attaisnojuma dokumentu pamata likumā noteiktajā kārtībā vai piemērot izdevumu normu 25 procentu apmērā no ieņēmumiem; vai
		3. reģistrēties kā mikrouzņēmumu nodokļa maksātājs un maksāt mikrouzņēmumu nodokli vispārējā kārtībā;
	2. no 2022.gada 1.janvāra (ar saimnieciskās darbības ieņēmumu konta ieviešanu):
		1. reģistrēt saimniecisko darbību un pats maksāt iedzīvotāju ienākuma nodokli un valsts sociālās apdrošināšanas obligātās iemaksas kā saimnieciskās darbības veicējs no saimnieciskās darbības rezultātā gūtā ienākuma. Nodokļa maksātājiem, kas gūst saimnieciskās darbības ieņēmumus no zinātnes, literatūras un mākslas darbu radīšanas, kā arī par atklājumiem, izgudrojumiem un no rūpniecisko paraugu radīšanas, attiecībā uz minētajiem ieņēmumiem pastāv izvēles iespēja piemērot saimnieciskās darbības izdevumus uz attaisnojuma dokumentu pamata likumā noteiktajā kārtībā vai piemērot izdevumu normu 25 procentu apmērā no ieņēmumiem; vai
		2. nereģistrēt saimniecisko darbību (ienākuma izmaksātājs no autoratlīdzības (kā ienākumiem no uzņēmumu līguma) ietur darbaspēka nodokļus); vai
		3. reģistrēties kā mikrouzņēmumu nodokļa maksātājs vispārējā kārtībā un maksāt mikrouzņēmumu nodokli, tai skaitā ar iespēju par fizisko un juridisko personu izmaksāto autoratlīdzību izvēlēties piemērot vienkāršotu mikrouzņēmumu nodokļa maksāšanas kārtību, izmantojot saimnieciskās darbības ieņēmumu kontu, no kura tiek ieturēts mikrouzņēmumu nodoklis. Nodokļa ieņēmumi tiek sadalīti šādi: iedzīvotāju ienākuma nodokļa ieņēmumi – 20 procenti, valsts sociālās apdrošināšanas obligātās iemaksas – 80 procenti;
	3. likumā „Par iedzīvotāju ienākuma nodokli” autoratlīdzību saņēmējiem – nerezidentiem un pasīvo autoratlīdzību saņēmējiem saglabāt līdzšinējo iedzīvotāju ienākuma nodokļa režīmu.
3. Labklājības ministrijai,lai īstenotu risinājumu, kas paredz ar 2021.gada 1.jūliju atteikties no līdzšinējās nodokļu piemērošanas kārtības autoratlīdzību saņēmējiem, likumā „Par valsts sociālo apdrošināšanu” veikt šādas izmaiņas:
	1. paredzēt valsts sociālo apdrošināšanas obligāto iemaksu summāro uzskaiti autoratlīdzības saņēmējiem no autoratlīdzības ienākumiem un citiem valsts sociālās apdrošināšanas obligāto iemaksu objektiem, lai no 2021.gada 1.jūlija ieviestu minimālo valsts sociālās apdrošināšanas obligāto iemaksu objektu;
	2. izslēgt no 2021.gada 1.jūlija V1 nodaļas normas, kas paredz pienākumu autoratlīdzības izmaksātājam veikt valsts sociālās apdrošināšanas obligātās iemaksas autoratlīdzības saņēmēja valsts pensiju apdrošināšanai.

   Ministru prezidents A.K.Kariņš

 Valsts kancelejas direktors J.Citskovskis

Kultūras ministrs N.Puntulis

 Vīza: Valsts sekretāre D.Vilsone

Pētersone 67330240

Ilona.Petersone@km.gov.lv